Star Trek

Star Trek (Anglice; scilicet "iter stellare") est series fictionis scientificae ab Eugenio Roddenberry creata quo anno 1966 cum serie televisiva Star Trek: The Original Series ("Iter Stellare: Series Primigenia") coepto est. Consistit series televisivae, pelliculae, libri, libri nubeculati, ludi electronici, etc, sed primum genus est series televisivae. Homines in navibus spatialibus per spatium iter faciunt, obvii gentibus extraterrestribus pacem ac concordiam ubique colentes.

Commenticium Itineris Stellaris universum multos planetas habitatos et multa hominum sentientium genera (maiore parte humaniforma) habet. Magni momenti sunt, praeter homines, Vulcanes, qui cum hominibus Foederationem Unitatem Planetarum condiderunt; perfidi Rihantes, ab hominibus saepe Romulani appellati; bellicosi Clingonae; versuti mercatores Ferengi; porro multi alii.

Nonnullae technologiae quae saepe in fabulis rerum futurarum inveniuntur in Itinere Stellare primum inductae sunt; in quibus est transportatrum (Anglice: transporter), quae machina res personasque dissolvit portat reformatque, et pistolium phasorium (Anglice: phaser), quod radios luminosos emittit, hostes actutum aut prosternens aut occidens. Cum spatia inter stellas maxima sint, naves interstellariae luce celeriores eunt, flexionem temporis spatiorumque (Anglice: warp) relativisticam efficiendo. 

Nonnullis temporibus, controversiae recentiores in libellis inveniuntur, sicut energia nuclearis (Time and Again), pollutio rerum naturarum (Force of Nature), homophylophilia (The Outcast), et multa alia.

 Series televisivae 

 1966-1969: Star Trek: The Original Series ("Iter Stellare: Series Primigenia")
 1973-1974: Star Trek: The Animated Series ("Iter Stellare: Series Animata")
 1987-1994: Star Trek: The Next Generation ("Iter Stellare: Nova Generatio")
 1993-1999: Star Trek: Deep Space Nine ("Iter Stellare: Spatium Profundum Novem")
 1995-2001: Star Trek: Voyager ("Iter Stellare: Navigator")
 2001-2005: Star Trek: Enterprise ("Iter Stellare: Enterprise")
 2017-2024: Star Trek: Discovery ("Iter Stellare: Inventio")
 2020-2023: Star Trek: Picard ("Iter Stellare: Picard")
 2020-2024: Star Trek: Lower Decks ("Iter Stellare: Tabulata Inferioris")
 2021-2024: Star Trek: Prodigy ("Iter Stellare: Prodigium")
 2022-Praesenti: Star Trek: Strange New Worlds ("Iter Stellare: Mundi Novi Insolitique")
 2025 vel 2026-?: Star Trek: Starfleet Academy ("Iter Stellare: Academia Classis Stellaris")

 Pelliculae 
 1979: Star Trek: The Motion Picture ("Iter Stellare: Pellicula")
 1982: Star Trek II: The Wrath of Khan ("Iter Stellare II: Ira Khanis")
 1984: Star Trek III: The Search for Spock ("Iter Stellare III: Inquisitio Spockis")
 1986: Star Trek IV: The Voyage Home ("Iter Stellare IV: Iter Domum")
 1989: Star Trek V: The Final Frontier ("Iter Stellare V: Ultimus Limis")
 1991: Star Trek VI: The Undiscovered Country ("Iter Stellare VI: Terra Inexplorata")
 1994: Star Trek: Generations ("Iter Stellare: Generationes")
 1996: Star Trek: First Contact ("Iter Stellare: Primus Contactus")
 1998: Star Trek: Insurrection ("Iter Stellare: Insurrectio")
 2002: Star Trek: Nemesis ("Iter Stellare: Nemesis")
 2009: Star Trek ("Iter Stellare")
 2013: Star Trek into Darkness ("Iter Stellare in Tenebras")
 2016: Star Trek Beyond ("Iter Stellare Ultra")
 2025: Section 31 ("Sectio 31")

 In Second Life 

In universo virtuali Second Life ("vita secunda"), nonnullae simulationes de Star Trek sunt ubi actio personalis adhibita est.

Fictio fautorum
 Stargate
 Star Wars

 Citationes notabiles 
«Universum: ultima finis.

Haec sunt itinera navis stellarum coeptum nominantis.

Eius perpetuum mandatum insolitos mundos exquirere,

novam vitam et novas societates quaerere,

fortiter ire quo nemo ante iit.»

(praeambulum seriei "Iter Stellare: Nova Generatio")

 Bibliographia 
 Taylor Harrison et al., Enterprise Zones: critical positions on Star Trek. Boulder Colorati: Westview, 1996. ISBN 0-8133-2899-3

 Nexus externi 

 Memory Alpha, encyclopaedia de Star Trek 

!
Categoria:Iter transtemporale
Categoria:Series televisificae
Categoria:Incepta 1966
Categoria:Pelliculae cum roboto